**Osvrt na finansiranje tokom prethodnog perioda implementacije strategije**: **Od ukupno Strategijom planiranih sredstava od 33.855.502,00 KM, t**okom perioda 2014.-2018. godine **realizirano je 32,14 %.**  Struktura planiranih sredstava je predviđala finansiranje od 60,81% iz budžeta i finansiranje iz eksternih izvora od 39,19 %. Usljed manje realizacije sredstava iz budžeta te zbog vanrednog priliva iz donatorskih sredstava tokom perioda 2014-2017 , **struktura realiziranih sredstava je značajno izmjenjena u odnosu na inicijalni plan, gdje je** 28,63 **% ostvareno iz vanjskih izvora a** 71,37  **% iz budžeta**. Kada je riječ o strukturi finansiranja po sektorima razvoja, sektorskim planovima implementacije je bilo predviđeno da se **za sektor ekonomskog razvoja izdvoji 22,39 %, za društveni sektor 34,94 % a za sektor zašite životne sredine 42,67** **%**. Zbog loše ekonomske situacije koja je uticala na obim realizacije sredstava, **za ekonomski sektor je izdvojeno 20,98**  **%, za sektor društvenog razvoja 37,13**  **% te za sektor zaštite životne sredine 33,91** **%**.

**Obrazloženje prognoze sredstava za period 2019.-2023. godine:** Prognoza finansiranja razvojne strategije za period 2019. -2023. godine pripremljena je uzimajući u obzir (i) trend izdvojenih sredstava u periodu 2014.-2018. godine; (ii) budžet za 2018 i projekcije DOB-a za 2018. te 2019. godinu (iii) očekivana dopunska sredstva iz ostalih eksternih izvora~~.~~

U periodu 2014.-2018. godine, za implementaciju strategije se ukupno izdvojilo 12.804.442,00 KM iz budžetskih i eksternih izvora, i to **prosječno 3.201.110,50. KM godišnje**. Iz budžeta je izdvojeno ukupno 11.496.533 KM, godišnje u prosjeku 2.874.135,25 KM, a iz eksternih izvora 1.307.909,00 KM, prosječno 326.977,25KM.

U pogledu budžeta za tekuću 2018. godinu, za implementaciju strategije je okvirno predviđeno 2.121.400,00 KM dok je iz eksternih izvora predviđeno 1.350.000 KM. Na osnovu operativnih evidencija, iz budžeta 2018 je do izrade ove procjene (decembar 2018.g.) realizirano 880.264 KM te iz eksternih izvora 136.201,00 KM. Ovi podaci ukazuju da tokom 2018. godine nije došlo do značajnih izmjena trenda realizacije izdvajanja za finansiranje strategije u odnosu na prethodne godine. U pogledu projekcije DOB-a za 2019. godinu, za kapitalne projekate i ostale investiciono značajne projekte je okvirno predviđeno 1.950.000 KM.

Kada je riječ o finansijskom stanju JLS Jablanica, **akumulirane obaveze** na dan 30.06.tekuće 2018. godine **su u iznosu od 111.253,00 KM.** Za servisiranje kreditnih obaveza u narednih 5 godina će biti potrebno godišnje izdvajati oko 111.253,00 KM. U pogledu ostalih mogućih finansijskih obaveza koje mogu uticati na mogućnosti finansiranja razvojne strategije najviši rizik se odnosi na smanjenje prihoda od hidroakumulacija.

Prognoza je pripremljena putem konsultacija[[1]](#footnote-1) ključnih članova Razvojnog tima i Službe za finansije te je usaglašena sa Načelnikom JLS Jablanica. Prognoza je će biti korištena kao polazna osnova za pripremu sektorskih planova revidirane razvojne strategije JLS.

**Pregled procjene po glavnim izvorima finansiranja za period 2019.-2023. godine**

|  |  |  |
| --- | --- | --- |
| **Izvori finansiranja lokalne razvojne strategije**  | **Okvirna procjena po godinama** | **UKUPNO**(u KM) |
| **2019** | **2020** | **2021** | **2022** | **2023** |
| Iz budžeta JLS Jablanica (u KM) | 1.950.000 | 1.950.000 | 1.950.000 | 2.050.000 | 2.050.000 | 9.950.000 |
| Iz eksternih izvora (*krediti, entiteti, kantoni, država, javna preduzeća i privatni izvori*) (u KM) | 360.000 | 410.000 | 410.000 | 410.000 | 410.000 | 2.000.000 |
| Iz ekternih izvora (*IPA, donatori i ostalo*) (u KM) | 1.570.800 | 1.570.800 | 1.570.800 | 1.559.250 | 1.559.240 | 7.830.890 |
| **UKUPNO (u KM)** | 3.880.800 | 3.930.800 | 3.930.800 | 4.019.250 | 4.019.240 | 19.780.890 |

**Prijedlog okvirne raspodjele finansiranja po sektorima** razvoja (stvarna raspodjela će utvrditi tokom revidiranja strategije)

|  |  |  |  |
| --- | --- | --- | --- |
| **Ekonomski sektor** | **Društveni sektor** | **Sektor zaštite životne sredine** | **Ukupno** |
| 7.983.000 KM | 5.072.890 KM | 6.725.000 KM | 19.780.890 KM |

**Napomene /obrazloženja**

|  |  |
| --- | --- |
| Iz Budžeta JLS Jablanica | * Na ime koncesione naknade u periodu od 2018-2023 planira se ostvariti prihod od 91.410,00 KM( 15.235,00 KM godišnje)
* Na ime legalizacije se u periodu 2019-2021 planira ostvariti prihod od 515.000,00
* U periodu 2019-2023 planira se ostvariti prihod on 11.000.000,00 KM na ime naknada od hidroakumulacija (2.500.000 godišnje bi se trošilo za realizaciju strateških projekata).
 |
| Eksterni izvori (*krediti, entiteti, kantoni, država, javna preduzeća i privatni izvori*, sl.) | * HNK godišnje rasporedi općinama sredstva namjenjena za projekte vodoprivrede (vodovod i kanalizacija) u visini do 200.000 KM. Dio sredstava ovih izvora se i odnosi na kreditna sredtva koja je općina dobila u iznosu od 2.200.000 KM o biće utrošena za razvoj poslovne zone, komunalne i društvene infrastrukture.
 |
| Iz ekternih izvora (*IPA, donatori i ostalo*) (u KM) | U narednom petogodišnjem razvojnom periodu planira se aplicirati na sredstva sljedećih izvora finansiranja:* Ministarstvo razvoja, poduzetništva i obrta FBIH, 150.000 + 8000
* JP EP BiH za unaprijeđenje komunalne infrastrukture za domaćinstva i poslovne zone – sredstva u visini od 2.500.000 KM
* UNDP za finansiranje projekata ekonomskog razvojav – u iznosu od 200.000 KM
* Ministarstvo trgovine, turizma i zaštite okoliša HNK za finansiranje projekata u turizmu – u ukupnom iznosu od 520.000 KM
* Federalno ministarstvo kulture i sporta u cilju rekonstrukcija i izgradnje kulturno-historijskih objekata – sredstva u visini od 600.000 KM
* Ministarstvo poljoprivrede, šumarstva i vodoprivrede HNK u cilju razvoja poljoprivrede, agroturizma i komunalne infrastrukture u naselju Zlate i slatina te za izgradnju podzemnih garaža u gradskom području općine– u ukupnom iznosu od 860.000 KM
* Vlada HNK za potrebe implementacije projekata društvenog razvoja– sredstva u visini 120.000 KM
* Uprava za civilnu zaštitu i vatrogastvo HNK za potrebe jačanja kapaciteta sektora zaštite i spašavanja i prevencije klizišta/odrona– sredstva u visini od 350.000 KM
* Ministarstvo obrazovanja, nauke, kulture i sporta HNK za unaprijeđenje kvalitete obrazovanja i obrazovne infrastrukture – iznos u visini od 160.000 KM
* Ambasada Japana za unaprijeđenje socijalne zaštite i smještaja za stara i iznemogla lica – sredtsva u visini od 150.000 KM
* Organizacija HELP u cilju podrđke ženama lidericama – 30.000
* Federalnio ministarstvo okoliša i turizma u svrhu zatvaranja gradske deponije, primjene mjera EE u javnoj rasvjeti i uređenja javnih zelenih površina – u iznosu od 725.000 KM
 |

*Posebno je važno da se napomene unesu u slučajevima značajnijih odstupanja „očekivanih“ izvora finansiranja u pojednim godinama u odnosu na trend ostvarenih izvora finansiranja u proteklom periodu implementacije.*

1. Lista učesnika je u prilogu. [↑](#footnote-ref-1)